stanford-oval/wikipedia huggingface dataset:
ויליאם הנרי בראג

.
| --- | --- |

 לידה:  2 ביולי 1862 ויגטון, הממלכה המאוחדת 
 פטירה:  12 במרץ 1942 (בגיל 79) לונדון, הממלכה המאוחדת 
 שם לידה:  William Henry Bragg 
 ענף מדעי:  כימיה, פיזיקה
 מקום מגורים:  אוסטרליה 
 מקום לימודים:  טריניטי קולג' (1885)  קולג' המלך ויליאם  Old Grammar School 
 מנחה לדוקטורט:  אדוארד רות' 
 מוסדות:  אוניברסיטת לידס (1909–1915)  יוניברסיטי קולג' לונדון  אוניברסיטת אדלייד 
 תלמידי דוקטורט:  קתלין לונסדייל, Gordon Cox, ויליאם לורנס בראג, ג'ון דזמונד ברנל, Willy Burgers 
 פרסים והוקרה:  עמית החברה המלכותית  אביר מפקד במסדר האימפריה הבריטית  Honorary Fellow of the Royal Society Te Apārangi  פרס ג'ון קרטי לקידום המדע (1939)  מדליית פאראדיי (1936)  מדליית קופלי (1930)  מדליית פרנקלין (1930)  מדליית רמפורד (1916)  מדליית מאטאוצ'י (1915)  הרצאת בייקר (1915)  פרס נובל לפיזיקה (1915) 
 בן או בת זוג:  Gwendoline Todd 
 צאצאים:  ויליאם לורנס בראג, 2nd Lieut. Robert Charles Bragg 
 תרומות עיקריות
 מחקר של המבנה הגבישי של החומר באמצעות עקיפה של קרני רנטגן
 חתימה:   
 
סר וִילְיִאם הֶנְרִי בּרַאג (באנגלית: Sir William Henry Bragg‏; 2 ביולי 1862 – 12 במרץ 1942), היה פיזיקאי וכימאי אנגלי, שזכה יחד עם בנו, ויליאם לורנס בראג, בפרס נובל לפיזיקה לשנת 1915 על המחקר שביצעו במבנה הגבישי של החומר באמצעות עקיפה של קרני רנטגן. בראג היה נשיא החברה המלכותית בשנים 1935–1940.
ביוגרפיה

בראג היה בנם של רוברט ג'ון בראג, קברניט ימי שהפך לאיכר ואשתו מרי ווּד, בתו של איש כמורה. הוא נולד בווסטווֹרד (Westward), כפר הסמוך לעיירה ויגטון (Wigton), אז במחוז קמברלנד (Cumberland) (כיום במחוז קאמבריה). אמו מתה כשהיה בן שבע והוא נשלח להתגורר עם שני דודיו מצד אביו שניהלו בית מרקחת וחנות מכולת בעיר השוק מרקט הארבורו (Market Harborough) במחוז לסטרשייר בצפון אנגליה. הוא חי שם כשהוא כמעט מנותק לחלוטין מחברת ילדים אחרים. בראג למד בהצטיינות בבית הספר המקומי הוותיק שאחד מדודיו הקים מחדש.
ב-1875 הוא זכה במלגה ללימודים בקולג' המלך ויליאם (King William's College), בית ספר תיכון יוקרתי באי מאן, שהיה אז בית ספר לבנים בלבד. בתחילה התקשה להסתגל לתנאים החדשים, אך כיוון שהצטיין בלימודים ובספורט מונה בסופו של דבר לתפקיד "נער ראשי" (head boy). שנת הלימודים האחרונה באי מאן אופיינה בדבקות דתית קיצונית בה הפחידו את התלמידים בסיפורי אימה על אש הגיהנום ועל קללת נצח. שנה זו עיצבה את יחסו לדת של בראג. שנים אחר כך נהג בראג לספר כי שנתו האחרונה בקולג' המלך ויליאם הייתה איומה וכי החוויות של תקופה זו גרמו לו להתייחס לספרי הקודש (התנ"ך והברית החדשה) כאל ספרים דוחים שאותם נמנע מלקרוא. בהרצאה על "מדע ואמונה" אותה נשא בראג בקיימברידג' ב-1941 אמר: "אני בטוח שאני לא היחידי שבצעירותו גרמו הפירוש המילולי של הטקסטים של כתבי הקודש לשנים של פחד וייסורים מרים". עם זאת יחסו לדת היה אמביוולנטי. הוא ייחס את ההשפעה הגדולה על סגנון כתיבתו הצלול והמאוזן דווקא לתנ"ך של המלך ג'יימס, ובספרו "עולם הקול" סיכם בראג את דעתו: "מהדת נובעת מטרת האדם, מהמדע מגיעה היכולת להגשימה".
לאחר שזכה במלגה בשנת 1881, למד בראג בטריניטי קולג' שבאוניברסיטת קיימברידג'. הוא התמקד בלימודי המתמטיקה (אחר־כך הצטער כי בחר להתמחות בנושא אחד בלבד). בראג היה בודד למדי בקיימברידג' שכן היה עני וחסר קשרים חברתיים. ביוני 1884 סיים בראג את לימודיו במקום השלישי (המכונה באנגלית, במינוח המיוחד לאוניברסיטת קיימברידג', third Wrangler) בחלק השני של הרמה העליונה של מבחני המתמטיקה היוקרתיים של אוניברסיטת קיימברידג' המכונים טריפוס (Tripos). בינואר 1885 הוא הגיע למקום הראשון בחלק השלישי (האופציונלי) של מבחני הטריפוס. בתחילת 1885 הוא החל ללמוד פיזיקה במעבדת קוונדיש שבקיימברידג'.
ביוגרפיה > אוניברסיטת לידס

בראג הגיע לאוניברסיטת לידס ב-1909 והמשיך את מחקריו על רדיואקטיביות. שנת 1912 הייתה שנת המפנה במחקריו של בראג. ביוני של אותה שנה דיווח ארנולד זומרפלד מאוניברסיטת מינכן כי שני אסיסטנטים מהאוניברסיטה, ולטר פרידריך (Walter Friedrich) ופאול קְניפּינג (Paul Knipping), הצליחו להדגים עקיפה של קרני רנטגן במעברם דרך גבישים של נחושת גופרתית שמאחוריהם הונחו לוחות צילום. על הרעיון לניסוי ועל ניסוחו המתמטי היה אחראי פרופסור מקס פון לאואה שזכה שנתיים אחר כך בפרס נובל לפיזיקה בשל תגלית זו. התגלית גם הוכיחה בצורה חד משמעית כי קרני רנטגן הם סוג של קרינה אלקטרומגנטית. בקיץ של אותה שנה דנו בראג ובנו, ויליאם לורנס בראג, שסיים שנה קודם לכן את לימודיו במתמטיקה ובפיזיקה בטריניטי קולג' בקיימברידג', בתגלית זו. בראג האב המציא את הספקטרומטר של קרני רנטגן, שאפשר מדידות מדויקות יותר של קרני הרנטגן והוכיח כי לכל יסוד יש ספקטרום קרני רנטגן אופייני. לבראג הבן הייתה הארה לגבי השפעת ההשתקפות של קרני הרנטגן ממישורי הגביש בדומה להשתקפות אור ממראה והוא ניסח את חוק בראג הקושר בין תבנית העקיפה לאורך הגל של הקרינה ולמרחק בין מישורי האטומים בגביש. בראג הבן גם הבין שתבניות העקיפה מאפשרות לאתר את מקומם של האטומים בגביש. בשנים 1912–1913 עבדו השניים יחד והצליחו למצוא את סידור האטומים במלח בישול (NaCl) ובאשלגן כלוריד (KCl). השניים נחשבים כיום כמייסדי המדע החדש של ניתוח מבנה גבישים באמצעות קרני רנטגן.
ב-1915 הוענק לאב ולבנו במשותף פרס נובל לפיזיקה בשל עבודתם, "על הספקטרומר של קרני רנטגן, הספקטרום של קרני הרנטגן, עקיפה של קרני רנטגן ומבנה הגביש". בזכייה זו נקבעו שני תקדימים. זהו המקרה היחיד עד היום (2007) שבו זכו אב ובנו בפרס נובל כלשהו, וכמו כן ויליאם לורנס בראג, שהיה אז בן 25 שנים, הוא הזוכה הצעיר ביותר בפרס נובל. ספרם המשותף "קרני רנטגן ומבנה הגביש" (X-Rays and Crystal Structure), שיצא לאור באותה שנה, הודפס בחמש מהדורות תוך עשר שנים.
ביוגרפיה > הקולג' האוניברסיטאי של לונדון

ב-1915 התמנה בראג לפרופסור לפיזיקה על שם קְוואין בקולג' האוניברסיטאי של לונדון (חלק מאוניברסיטת לונדון), אבל החל למלא את התחייבויותיו למוסד רק בתום מלחמת העולם הראשונה. בתקופת המלחמה הוא עבד במחקר עבור הממשלה, בעיקר בנושא מדידה ואיכון של קולות תת-מימיים במטרה להכין מכשירים לאיתור צוללות. בתקופה זו שהה באברדור (Aberdour) שעל הנהר פורת (Forth) שבסקוטלנד ובהארוויץ' (Harwich) שבמחוז אסקס וחזר ללונדון בסוף המלחמה כיועץ לאדמירליות. כפרופסור על שם קוואין הוא המשיך את מחקריו על ניתוח מבנה הגביש.
ביוגרפיה > המכון המלכותי

מ-1923 היה בראג פרופסור לכימיה על שם פולר במכון המלכותי ומנהל "מעבדת המחקר על שם דייווי ופאראדיי". מעבדה זו נבנתה למעשה מחדש בשנים 1929–1930 והמחקר במעבדה שתחת ניהולו של בראג הניב מאמרים רבים חשובים, בייחוד בחקר המבנה המולקולרי של תרכובות אורגניות. במסגרת המכון נהג בראג להעביר הרצאות של מדע פופולרי לילדים בתקופת חג המולד. חלק מ"הרצאות חג המולד" הועלו על הכתב כסדרה של ספרים על מדע פופולרי שנמכרו היטב.
ויליאם הנרי בראג מת בלונדון ב-10 במרץ 1942 כתוצאה מסיבוכים שנגרמו ממחלת לב ממנה סבל בשנותיו האחרונות.
מחוות ואותות הוקרה

ויליאם הנרי בראג זכה לפרסים ואותות הוקרה רבים בחייו ולאחר מותו:
הוא התקבל כעמית בחברה המלכותית ב-1907, נבחר כסגן נשיא החברה בשנות ה-20 של המאה ה-20, וכיהן כנשיא החברה בשנים 1935–1940.
ב-1917 קבל תואר C.B.E. – מפקד במסדר האימפריה הבריטית וב-1920 קודם לדרגת K.B.E. – אביר מפקד במסדר האימפריה הבריטית, דרגה שאפשרה להוסיף את התואר סר לשמו.
ב-1931 קיבל את אות מסדר ההצטיינות (Order of Merit) – האות החשוב ביותר שמעניק המונרך של אנגליה על הישגים בתחומים שונים.
מלבד הזכייה בפרס נובל לפיזיקה זכה בראג גם בפרסים הבאים:
מדליית מאטאוצ'י (Medaglia Matteucci) – ניתנת מטעם החברה האיטלקית למדעים להצטיינות בתחום הפיזיקה. (1915)
מדליית רמפורד (Rumford Medal) – מדליה דו שנתית הניתנת מטעם החברה המלכותית להצטיינות בתחום האופטיקה. (1916)
מדליית קופלי (Copley Medal) – המדליה העיקרית של החברה המלכותית (1930)
בשנת 1932 נתגלה המינרל הראשון בעזרת קריסטלוגרפיה באמצעות קרני רנטגן והוא נקרא בראגיט (Pt,Pd,Ni)S)) לכבודם של ויליאם הנרי בראג וויליאם לורנס בראג.
אולם ההרצאות בקולג' המלך ויליאם שבאי מאן קרוי על שמו.
מאז 1992 מעניק המוסד האוסטרלי לפיזיקה את מדליית בראג עבור הצטיינות בפיזיקה על שמם של ויליאם לורנס בראג וויליאם הנרי בראג לתזה הטובה ביותר בתחום הפיזיקה שהוגשה על ידי דוקטורנט באחת מהאוניברסיטאות של אוסטרליה.
מבחר מכתביו

עולם הקול (The World of Sound) ‏ (1920)
המצב הגבישי (The Crystalline State) – "הרצאת רומנס" אוניברסיטת אוקספורד (1925)
בקשר לטבע הדברים (Concerning the Nature of Things) ‏ (1925)
מקצועות ותיקים וידע חדש (Old Trades and New Knowledge) ‏ (1926)
מבוא לאנליזה של הגביש (An Introduction to Crystal Analysis) ‏ (1928)
היקום של האור (The Universe of Light) ‏ (1933)
לקריאה נוספת

G.M. Caroe, William Henry Bragg, 1862-1942: Man and Scientist. הוצאת Cambridge University Press . ‏ (1978). ביוגרפיה שכתבה בתו של בראג וכוללת גם קטעים מאוטוביוגרפיה שכתב ויליאם הנרי בראג שלא יצאה לאור.
בְּרַג (Bragg), סֶר וִילְיַם הֶנְרִי, האנציקלופדיה העברית כרך ט' עמ' 437.
יחסי מין תמורתיים

יחסי מין תמורתיים (באנגלית: Transactional sex) מוגדרים כקיום יחסי מין בתמורה להטבות מוחשיות כגון: כסף, סמים, מתנות, מזון, אופציות קריירה וכיוצא בזה. ההגדרות המדויקות והמאפיינות של מושג זה משתנות במקצת ממקום למקום בעולם בהתאם להבדלים כלכליים, חברתיים ותרבותיים, אבל הרעיון מוכר וזהה בכולם. צורה זו של קיום יחסי מין נפוצה מאוד בקרב צעירים ובעיקר בקרב נשים במדינות מתפתחות, בדגש על המדינות שבאפריקה שמדרום לסהרה.
יחסי מין תמורתיים נחשבים לגורם סיכון משמעותי להידבקות והפצה של מחלות מין זיהומיות ובמיוחד איידס, בעשור וחצי האחרונים. עם זאת, נעשית הפרדה מאוד ברורה בין יחסי מין תמורתיים לבין זנות ונשים שמגדירות את עצמן שעוסקות במכירת מין.
על התופעה

נשים רבות לוקחות חלק ביחסים מסוג זה אך רק מעטות מאוד מתוכן מגדירות עצמן כזונות. התופעה, שידועה מאוד במדינות דרום הסהרה, מתרחשת לאורך הרצף הרחב של מערכות יחסים מיניות, כלומר, נוכל למצוא יחסי מין תמורתיים במפגש מיני חד פעמי, במערכות יחסים קצרות, במערכות יחסים ארוכות ואפילו בנישואים במקרים קיצוניים. בכולן, נשים (לרוב) מקבלות הטבות מוחשיות בתמורה ליחסי המין שהן מקיימות עם הגבר (Dunkle et al, 2004: 1581-1582). במחקר רחב שנעשה על נשים בדרום אפריקה עלה כי מתוך הנשים שהצהירו שקיימו יחסי מין תמורתיים, 43% קיבלו אוכל תמורתם, 36.7% קיבלו בגדים, 30.1% נעזרו ביחסים אלו כאמצעי תחבורה, 33% קוסמטיקה, 13.9% עשו זאת בתמורה לפריטים בשביל ילדיהן ומשפחותיהן, 11.9% בשביל קורת גג ללילה, 8.2% בתמורה למימון שכר לימוד. 94% מהנשים קיבלו לפחות פעם אחת כסף במזומן (Ibid:1584).
אף על פי שנשים הן שמזוהות לרוב עם הצד המקבל תמורה וגברים בצד המעניק תמורה ביחסי מין תמורתיים, קיימות עדויות המראות כי גברים גם הם נמצאים בצד המקבל הטבה מוחשית תמורה ליחסי מין. במחקר שנעשה על 1,288 גברים בדרום אפריקה נמצא כי 17.7% מהגברים קיימו יחסי מין תמורתיים ביחסים מזדמנים, כאשר הם נתנו תמורה מוחשית או כסף ואילו 6.6% מהגברים קיימו יחסי מין תמורתיים כאשר הם קיבלו הטבה מוחשית תמורה ליחסי מין. עם זאת, כשמדובר על בן/בת זוג קבועים היחסים בין שני התפקידים (נותנים או מקבלים תמורה) כמעט השתוו (14.3% ו14.9%).
ביחסי מין תמורתיים מסוג זה, מכיוון שצד אחד תלוי לכאורה בחסדיו של השני, לצעירות המעורבות בפרוצדורה כזו יש אפשרות מוגבלת מאוד לשלוט בתזמון ובתנאים של יחסי המין, ועל אחת כמה וכמה לדרוש שימוש באמצעים למניעת הריון או קונדום למניעת הידבקות במחלות. מכאן, שיחסי מין תמורתיים יוצרים קרקע פורייה ביותר להתפשטות של מחלות מין זיהומיות, כאלו שמדינות שונות באפריקה מנסות למגר כבר שנים. נמצא כי לקיחת חלק ביחסי מין תמורתיים מעלה את הסיכוי להידבק באיידס בכ-54%. כדי לטפל בתופעה זו ולמנוע מאוכלוסיות להיות בסיכון גבוה להידבקות במחלות כפי שקיים כיום, נערכו מחקרים שבחנו מיהן הקבוצות העיקריות שלוקחות חלק בקיום יחסי מין תמורתיים, ומהם הגורמים העיקריים המובילים נשים לקחת בכך חלק.
שוחד מיני

קיום יחסי מין עם עובד ציבור, בכוונה לקבל ממנו תמורה הקשורה בתפקידו, נחשבת לפעולה של מתן שוחד.
ראו גם

שוגר דדי
ניצול מיני
אברהם יצחק שוורץ

| --- | --- |

 לידה:  5 בספטמבר 1979 (בן 45) ד' באלול תשל"ח 
 מדינה:  ישראל 
 השכלה:  ישיבת מרכז הרב 
 מקום מגורים:  קריית ארבע
 השתייכות:  ציונות דתית
 תחומי עיסוק:  רבה של קריית ארבע - חברון
 רבותיו:  הרב אברהם אלקנה כהנא שפירא, הרב אליעזר ולדמן, הרב דב ליאור
 בני דורו:  הרב נעם ולדמן, הרב אלקנה ליאור
 אב:  חיים אביהוא שוורץ 
 
 תפקידים נוספים:  ר"מ בישיבת ישיבת ניר קריית ארבע
 
הרב אברהם יצחק שוורץ (נולד בג' באלול ה'תשל"ח, 5 בספטמבר 1978) הוא רבה של קריית ארבע (חברון).
ביוגרפיה

נולד לשושנה ולרב חיים אביהוא שוורץ. גדל בשכונת גבעת שאול בירושלים, שם התחנך בתלמוד תורה מורשה, ולאחר מכן בישיבת מרכז הרב ובכולל דיינות בבית חגי. בעל כושר לדיינות מטעם הרבנות הראשית. שירת בצבא כלוחם בחיל התותחנים.
שימש כר"מ בישיבת ישיבת ניר קריית ארבע, דיין ברשת "ארץ חמדה גזית" ורב כפר הנוער בית חגי. נוהג לעלות להר הבית.
במאי 2023 נבחר הרב שוורץ כרבה של קריית ארבע לאחר שמונה שנים בהן לא היה רב רשמי לקריית ארבע, מאז עזיבת הרב דוב ליאור. הרב אליעזר ולדמן, ראש ישיבת ניר, הציע לפני פטירתו את מועמדותו של הרב שוורץ לרבנות הקריה.
בכל שבוע מוציא סרטון ובו דבר תורה על פרשת השבוע.
ביוגרפיה > חיים אישיים

נשוי לתמר לבית שרעבי ולהם תשעה ילדים. התגורר בעבר בכפר דרום שבגוש קטיף.
הערות שוליים

↑  פרוטוקול מס' 21 מישיבת מועצת הרבנות הראשית לישראל י"ח בכסלו תשע"ו (31.11.15)
↑  דביר עמר, הרב אברהם יצחק שוורץ נבחר לרב קרית ארבע חברון, באתר ערוץ 7, 23 במאי 2023
↑  לקראת יום הכיפורים: ראש ישיבת ניר הרב נעם ולדמן עלה עם תלמידיו להר הבית, באתר ערוץ 7, 3 באוקטובר 2022;  הרב וולדמן קורא בהר הבית לנקמת השם את רצח דביר שורק הי"ד, סרטון בערוץ "חדשות הר הבית/ סרטים", באתר יוטיוב (אורך: 02:23)
| רבני היישוב היהודי בחברון |
| --- | --- | --- |
| הרבנים האשכנזים | שמואל סגל (ה'תק"ץ - ה'תר"ט) • שמעון מנשה חייקין (ה'תרט"ו - ה'תרמ"ז) • יהודה ליב שאול ליבין (ה'תרמ"ז - ה'תרנ"ג) • דובער אפרת (ה'תרנ"ג - ה'תרס"ב) • שלמה יהודה ליב אליעזרוב (ה'תרס"ג - ה'תרע"ה) • יעקב יוסף סלונים (ה'תרע"ה - ה'תרפ"ט) |  |
| הרבנים הספרדים | אליהו די וידאשׂ (ה"ראשית חכמה") (ה'שכ"ו - ה'שמ"ז) • משה פירירה (?- עד ה'תרכ"ד) • אליהו מני (ה'תרכ"ד - ה'תרנ"ט) • חיים רחמים יוסף פרנקו (ה'תרל"ח - ה'תרס"ב) • חיים חזקיהו מדיני (ה'תרס"ב - ה'תרס"ה) • סלימאן מנחם מני (ה'תרס"ה - ה'תרפ"ד) |  |
| היישוב החדש בחברון | דוב ליאור (ה'תשל"ו - ה'תשע"ה) • הרב אברהם יצחק שוורץ (מכהן) |  |
טוני טאן

טוני טאן קנג יאם (בסינית: 陈庆炎; נולד ב-7 בפברואר 1940) הוא פוליטיקאי סינגפורי שכיהן כנשיא השביעי של רפובליקת סינגפור וכמפקד העליון של הכוחות המזוינים של סינגפור משנת 2011 עד שנת 2017.
טאן, חבר לשעבר במפלגת הפעולה העממית, כיהן כסגן ראש ממשלת סינגפור מ-1 באוגוסט 1995 עד ה-1 בספטמבר 2005. טאן כיהן כיו"ר מפלגת הפעולה העממית מה-1 בספטמבר 1993 עד ל-3 בדצמבר 2004. כיהן כמתאם לשר הביטחון וההגנה של סינגפור מ-2003 עד 2005, שר החינוך של סינגפור מ-1995 עד 2003,[דרושה הבהרה] שר ההגנה של סינגפור מ-1985 עד 1991[דרושה הבהרה] ושר האוצר של סינגפור מ-1983 עד ל-1985.
חינוך וקריירה מוקדמת

טוני טאן קנג יאם נולד במושבות המצרים שבסינגפור ב-7 בפברואר 1940. כילד למד בבית הספר סנט פטריק'ס ובתיכון הקתולי "St. Joseph's institution". בשנת 1957 עיתון ה-"Straits Times" כינה את טאן כ"תלמיד המבריק ביותר בסינגפור" אחרי שעבר בהצטיינות מבחנים של אוניברסיטת קיימברידג'. שנתיים לאחר מכן היה אחד משלושת התלמידים הראשונים בסינגפור שקיבל את מלגת סינגפור שהחליפה את "מלגת המלכה" שחולקה בעת השלטון הבריטי בסינגפור.
בשנת 1962 טאן סיים את לימודיו האקדמיים באוניברסיטת סינגפור עם תואר ראשון בפיזיקה בהצטיינות. עם מלגה מקרן אסיה סיים תואר שני בפיזיקה (עם התמחות בחקר ביצועים) מהמכון הטכנולוגי של מסצ'וסטס (MIT) ב-1964. אחרי שהרצה במשך שנה במחלקת הפיזיקה באוניברסיטת סינגפור, טאן קיבל מלגת מחקר מאוניברסיטת אדלייד באוסטרליה, שם למד לדוקטורט שלו במתמטיקה שימושית. הוא קיבל דוקטורט ב-1967 וחזר לעבודתו כמרצה באוניברסיטת סינגפור, הפעם במחלקת המתמטיקה.
בשנת 1969 עזב את אוניברסיטת סינגפור והחל בקריירה כבנקאי ב-OCBC Bank (אנ') שם התקדם עד דרגת מנהל כללי. בשנת 1979 עזב את הבנק והצטרף למפלגת הפעולה העממית של סינגפור. בבחירות 1979 נבחר לנציג בפרלמנט של סינגפור ומונה לסגן שר החינוך של סינגפור.
שר חינוך

טאן הצטרף לקבינט של סינגפור ב-1980 וכיהן כשר החינוך. במהלך כהונתו כשר, החל טאן במדיניות שתיעדפה ילדים לאמהות משכילות על ילדים לאמהות לא משכילות בהרשמה למוסדות חינוך. מדיניות זו ספגה ביקורת רבה והובילה לירידה דרמטית בכמות הקולות שקיבלה מפלגת הפעולה העממית בבחירות 1984, אחוז הקולות הנמוך ביותר שקיבלה המפלגה מאז עצמאות סינגפור ב-1965. הוא גם השיק את מערכת בתי הספר הפרטיים שמאפשרים למוסדות חינוך בסינגפור לגבות תשלום מהורים ולשלוט בתכנים הנלמדים ובסגל ההוראה במוסד. גם מהלך זה ספג ביקורת רבה והוגדר כמהלך אליטיסטי המונע מילדים להורים מעוטי יכולת ללמוד בבתי ספר יוקרתיים.
פעולה נוספת שביצע כשר חינוך היא להבטיח שכל תלמיד יסיים לפחות 10 שנות לימוד לפני שיעבור לחינוך מקצועי. פעולה זו גרמה לשיפור ניכר במערכת החינוך היסודית והתיכונית בסינגפור. בנוסף הגדיל משמעותי את התקצוב למוסדות אקדמיים בסינגפור.
בשנים 1981 עד 1986 כיהן כשר המסחר והתעשייה של סינגפור וכשר האוצר (1983-1985) ושר הבריאות (1985-1986).
בדצמבר 1991 פרש טאן מהקבינט וחזר לעבוד במגזר הפרטי כיו"ר ומנכ"ל של OCBC Bank (אנ'). בתפקידים אלו כיהן מ-1992 עד 1995 תוך כדי שהוא שומר על כיסאו כנציג בפרלמנט של סינגפור.
סגן ראש ממשלת סינגפור

אחרי אבחונם בסרטן של אונג טנג צ'יאונג ב-1992 ולי הסיין-לונג ב-1993 התבקש טאן לשוב לקבינט. באוגוסט 1995 שב לקבינט ומונה לשר ההגנה ולסגן ראש הממשלה. בשנת 2000 מונה לראש ועדת השרים למדעי החיים שהיוותה חלק משמעותי בכניסתה של סינגפור למגזר מדעי הביו-רפואה.
באוגוסט 2003 ויתר על תיק ההגנה והפך למתאם לשר הביטחון וההגנה של סינגפור ונשאר בתפקידו כגם כסגן ראש הממשלה. בספטמבר 2005 פרש מתפקידים אלו ומונה למנהל הכללי של תאגיד ההשקעות של ממשלת סינגפור (GIC).
נשיאות

טאן חתר לייחד את כהונתו כנשיא על ידי קידום האחדות בעם הסינגפורי. בנובמבר 2016 הודיע כי לא יתמודד בבחירות לנשיאות סינגפור של 2017 שהוקדשו רק למועמדים בני העם המלאי. עזב את תפקידו כנשיא ב-31 באוגוסט 2017 והוחלף על ידי חלימה יעקוב, האישה הראשונה בתפקיד.
גלריה

הנשיא טוני טאן נואם, 2012
ד"ר טוני טאן בפגישה עם מזכיר ההגנה של ארצות הברית ויליאם כהן, 1998
פגישה בין הנשיא טאן לראש ממשלת הודו, נרנדרה מודי, 2015
הנשיא טאן חותם בספר המבקרים באנדרטת המלחמה של אוסטרליה, 2014
טוני טאן בפגישה עם דונלד רמספלד, 2001
הנשיא טאן בפגישה עם ראש ממשלת הודו, מאנמוהאן סינג, 2011
טוני טאן בפורום הכלכלי בדבוס, שווייץ 2009
הערות שוליים

1 2 3  Tony Tan Keng Yam | Infopedia, eresources.nlb.gov.sg
1 2  NUS - National University of Singapore - President's Office - Welcome, web.archive.org, ‏2011-06-13
1 2  Our Chancellors and Vice-Chancellors : a biographical sketch : Our Vice-Chancellors.Tony Tan, web.archive.org, ‏2016-04-20
↑  TODAYonline | Singapore | The Government didn't ask me to stand: Tony Tan, web.archive.org, ‏2011-08-09
↑  Ong Teng Cheong, web.archive.org, ‏2011-08-21
↑  'It was a bolt from the blue. But that's life.', web.archive.org, ‏2007-05-19
↑  TODAYonline | Singapore | Profile of Dr Tony Tan, web.archive.org, ‏2011-08-08
↑  L. Baczynskyj, Particle beam liquid chromatography—mass spectrometry on a double-focusing sector instrument, Journal of Chromatography B: Biomedical Sciences and Applications 562, 1991-01, עמ' 13–29 doi: 10.1016/0378-4347(91)80560-y
↑  hermes, President Tony Tan leaves office today, The Straits Times, ‏2017-08-31 (באנגלית)
| --- | --- |
בקרת זהויות :  ISNI: 0000 0003 6363 3115  LCCN: no2012007627  VIAF: 227756618   WorldCat (עם VIAF): 227756618
Don't Worry

"Don't Worry" הוא סינגל של הצמד האורבני הנורווגי מדקון (אנ'), בשיתוף פעולה עם הזמר-יוצר האמריקאי ריי דלטון (אנ'). השיר יצא ב-20 בפברואר 2015 בהוצאת חברת התקליטים וורנר מיוזיק גרופ. השיר נכתב על ידי טדי סקיי, ג'וני פאוורס סברין ומדקון, והופק על ידי ג'וני פאוורס סברין.
נכון לספטמבר 2023, השיר הושמע למעלה מ-347 מיליון פעמים בספוטיפיי, ולמעלה מ-156 מיליון פעמים ביוטיוב.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 82 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 63 |  |
|  גרמניה | GfK – טופ 100 | 3 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 10 |  |
|  הונגריה | Rádiós Top 40 | 1 |  |
|  הונגריה | Dance Top 40 | 18 |  |
|  הונגריה | Single Top 40 | 10 |  |
|  הממלכה המאוחדת | מצעד הסינגלים הבריטי | 54 |  |
|  ולוניה | אולטראטופ 40 | 15 |  |
|  ולוניה | מצעד האיירפליי | 1 |  |
|  ולוניה | מצעד הדאנס | 1 |  |
|  חבר המדינות | טופ-היט | 47 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 28 |  |
|  סלובניה | SloTop50 | 6 |  |
|  סלובקיה | מצעד 100 שירי הרדיו | 2 |  |
|  ספרד | PROMUSICAE | 10 |  |
|  פולין | מצעד 100 שירי האיירפליי הפולני | 2 |  |
|  פלנדריה | אולטראטופ 50 | 10 |  |
|  פלנדריה | מצעד האיירפליי | 16 |  |
|  פלנדריה | מצעד הדאנס | 19 |  |
|  צ'כיה | מצעד 100 שירי הרדיו | 1 |  |
|  צרפת | SNEP | 2 |  |
|  שוודיה | סוורייטופליסטן | 14 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 21 |  |
|  איטליה | מצעד הסינגלים האיטלקי | 23 |  |
|  גרמניה | GfK – טופ 100 | 21 |  |
|  הולנד | מצעד 40 הסינגלים ההולנדיים | 20 |  |
|  הולנד | מצעד 100 הסינגלים ההולנדיים | 39 |  |
|  הונגריה | Rádiós Top 40 | 5 |  |
|  הונגריה | Dance Top 40 | 84 |  |
|  הונגריה | Single Top 40 | 36 |  |
|  ולוניה | אולטראטופ 40 | 93 |  |
|  ספרד | PROMUSICAE | 63 |  |
|  פולין | ZPAV | 9 |  |
|  פלנדריה | אולטראטופ 50 | 87 |  |
|  צרפת | SNEP | 56 |  |
|  שוודיה | סוורייטופליסטן | 85 |  |
|  שווייץ | המצעד השווייצרי | 24 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  הונגריה | Rádiós Top 40 | 33 |  |
|  הונגריה | Dance Top 40 | 77 |  |
|  צרפת | SNEP | 66 |  |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | זהב | 15,000 |
| בלגיה (BEA) | זהב | 10,000 |
| דנמרק (IFPI Danmark) | 2× פלטינה | 180,000 |
| צרפת (SNEP) | זהב | 66,666 |
| גרמניה (BVMI) | 3× זהב | 600,000 |
| איטליה (FIMI) | 3× פלטינה | 150,000 |
| ניו זילנד (RMNZ) | זהב | 7,500 |
| נורווגיה (IFPI Norway) | 4× פלטינה | 160,000 |
| פולין (ZPAV) | פלטינה | 20,000 |
| ספרד (PROMUSICAE) | פלטינה | 40,000 |
| שוודיה (GLF) | פלטינה | 40,000 |
| שווייץ (IFPI Switzerland) | פלטינה | 30,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| נורווגיה | 20 בפברואר 2015 | הורדת מוזיקה | וורנר מיוזיק גרופ |  |
| בריטניה | 21 באוגוסט 2015 | הורדת מוזיקה | פרלופון |  |
הערות שוליים

↑  Don't Worry (feat. Ray Dalton), 2015-04-10, ארכיון מ-2022-11-30, נבדק ב-2023-09-29
↑  Madcon – Don’t Worry feat. Ray Dalton [Official Video], ארכיון מ-2023-09-16, נבדק ב-2023-09-29
↑  Official Lyric Video – Madcon “Don’t Worry ft. Ray Dalton”, ארכיון מ-2023-03-30, נבדק ב-2023-09-29
↑  iTunes - Music - Don't Worry (feat. Ray Dalton) - Single by Madcon (ארכיון)
↑  "Don't Worry (Feat. Ray Dalton) [Radio Version] by Madcon". 14 באוגוסט 2015. ארכיון מ-2016-03-06. נבדק ב-2023-09-29. {{cite web}}:  (עזרה)
| --- | --- |
בקרת זהויות :  MusicBrainz release group: 0e2cab7e-3f6d-4b45-a152-5faef9663c02 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Don't Worry".
אדריאן-ג'ורג' אקסיניה

אדריאן-ג'ורג' אקסיניה (ברומנית: Adrian-George Axinia; נולד ב-18 באוקטובר 1977) הוא מהנדס אזרחי ופוליטיקאי רומני מטעם מפלגת הברית למען איחוד הרומנים (אנ') שנבחר לחבר בפרלמנט האירופי ב-2024. הוא סגן נשיא המפלגה וכיהן בבית הנבחרים של רומניה משנת 2020 עד 2024.
הוא תומך בהתנחלויות וחבר בקבוצת העבודה המשותפת למען יהודה ושומרון בפרלמנט האירופי.
הערות שוליים

↑  "Adrian-George Axinia, europarlamentar ales pe lista Alianţei AUR (fişă biografică)" (ברומנית). Agerpres. 18 ביוני 2024. {{cite web}}:  (עזרה)
↑  "Profil de candidat: Adrian Axinia (Alianța AUR)". G4 Media (ברומנית). 3 ביוני 2024. {{cite web}}:  (עזרה)
↑  חבר הפרלמנט האירופי: "תושבי יו"ש משלמים מחיר גבוה להגנה על הציוויליזציה", באתר ערוץ 7, 30 באוגוסט 2024
ערך זה הוא קצרמרבנושא רומניה ובנושא פוליטיקאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן-ג'ורג' אקסיניה".
הפיגוע בקו 6

| חלק מהאינתיפאדה השנייה |
| --- | --- |
 תאריך:  18 במאי 2003
 מקום:  הגבעה הצרפתית, ירושלים
 קואורדינטות:  31°48′17″N 35°14′09″E﻿ / ﻿31.804602°N 35.235728°E﻿ / 31.804602; 35.235728
 סוג:  פיגוע התאבדות
 הרוגים:  7
 פצועים:  20
 מבצע:  חמאס חמאס
  (למפת ירושלים מוגדלת) הפיגוע בקו 6(למפת ירושלים רגילה) הפיגוע בקו 6(למפת הרי ירושלים רגילה) הפיגוע בקו 6(למפת הרי ירושלים מוגדלת) הפיגוע בקו 6
 
שלט הנצחה בגבעת המבתר לנרצחי הפיגוע בקו 6
הפיגוע בקו 6 היה פיגוע התאבדות שביצע מחבל פלסטיני ב-18 במאי 2003 באוטובוס אגד בקו 6 שנסע בגבעה הצרפתית בירושלים. שבעה בני אדם נהרגו בפיגוע וכ-20 נפצעו, בהם שניים באורח קשה. ארגון הטרור חמאס נטל אחריות לפיגוע.